钦定古今图书集成/理学汇编/学行典/第023卷 > 皇极经世心易发微四 > 《数有顺逆》
## 钦定古今图书集成/理学汇编/学行典/第023卷 > 皇极经世心易发微四 > 《数有顺逆》

顺数为进，逆数为退，一二三四五为进为顺，五四三
二一为退为逆。凡看策数，以元会为先一节，以运世
为后一节，有先进而后退者，有先退而后进者，大抵
吉事宜进不宜退，凶事宜退不宜进，更以《归元》魁贵
禄局空亡陷破观之，凡求名求利得进数者，则事无
不成，失局者次之，隔一位者亦然。占讼占病得退数
者，则讼渐息，病渐轻。失局者亦然。